L 71/12
HU
Az Európai Unió Hivatalos Lapja
2023.3.9.
(4)
A 853/2004/EK európai parlamenti és tanácsi rendelet (4) közelmúltbeli módosítása (5) óta a nagymértékben finomított termékek köre az 1334/2008/EK európai parlamenti és tanácsi rendeletnek (6) megfelelően engedélyezett, bárminemű népegészségügyi vagy állategészségügyi kockázatot kizáró kezelésnek alávetett zsírszármazékokat és élelmiszer-aromákat is magában foglalja.
Az (EU) 2021/405 végrehajtási rendeletet módosítani kell, hogy összhangba kerüljön ezzel a változtatással.
(5)
Azerbajdzsán a halikrára, a haltejre és a kaviárra kiterjedő ellenőrzési tervet nyújtott be.
Az említett terv elegendő garanciát biztosít, ezért jóvá kell hagyni.
(6)
Libanon a mézre kiterjedő ellenőrzési tervet nyújtott be.
Az említett terv elegendő garanciát biztosít, ezért jóvá kell hagyni.
(7)
A Man-sziget a juh- és kecskefélék húsának az Unióba történő kivitele tekintetében szerepel az (EU) 2021/405 végrehajtási rendelet -I. mellékletében foglalt táblázatban.
Ugyanakkor a Man-sziget arról tájékoztatta a Bizottságot, hogy a továbbiakban nem kíván kecskefélékből származó húst exportálni az Unióba.
Ezért az (EU) 2021/405 végrehajtási rendelet -I. mellékletének említett táblázatában a Man-sziget tekintetében a juh- és kecskefélék húsára vonatkozóan szereplő bejegyzést a juhfélék húsára kell leszűkíteni.
(8)
Japán a sertéshús Unióba történő kivitele tekintetében szerepel az (EU) 2021/405 végrehajtási rendelet -I. mellékletében foglalt táblázatban.
Ugyanakkor Japán arról tájékoztatta a Bizottságot, hogy a továbbiakban nem kíván a sertéshúsra vonatkozó ellenőrzési tervet benyújtani, hanem kizárólag a tagállamokból vagy olyan harmadik országokból származó sertéshúst kíván felhasználni, amelyekből az említett termék Unióba történő beléptetése engedélyezett.
Következésképpen az (EU) 2021/405 végrehajtási rendelet -I. mellékletében Japán tekintetében a sertéshúsra vonatkozóan szereplő bejegyzést ennek megfelelően ki kell igazítani.
(9)
Az Egyesült Királyság a nyúlhús Unióba történő kivitele tekintetében szerepel az (EU) 2021/405 végrehajtási rendelet -I. mellékletében foglalt táblázatban.
Ugyanakkor az Egyesült Királyság arról tájékoztatta a Bizottságot, hogy a továbbiakban nem kíván a nyúlhúsra vonatkozó ellenőrzési tervet benyújtani, hanem kizárólag a tagállamokból vagy olyan harmadik országokból származó nyúlhúst kíván felhasználni, amelyekből az említett termék Unióba történő beléptetése engedélyezett.
Következésképpen az (EU) 2021/405 végrehajtási rendelet -I. mellékletében az Egyesült Királyság tekintetében a nyúlhúsra vonatkozóan szereplő bejegyzést ennek megfelelően ki kell igazítani.
(10)
Thaiföld nem nyújtott be a tejre vonatkozó ellenőrzési tervet a Bizottsághoz.
Ugyanakkor Thaiföld garanciákat nyújtott arra vonatkozóan, hogy kizárólag a tagállamokból vagy olyan harmadik országokból származó tejet használ fel, amelyekből engedélyezett a tej Unióba történő beléptetése.
Az ország arról tájékoztatta továbbá a Bizottságot, hogy az általa az Unióba exportálandó tej nem fog a feldolgozott tejtermékeket tartalmazó összetett élelmiszer-készítményekre korlátozódni.
Következésképpen az (EU) 2021/405 végrehajtási rendelet -I. mellékletében Thaiföld tekintetében a tejre vonatkozóan szereplő bejegyzést ennek megfelelően ki kell igazítani.
(11)
Az Amerikai Egyesült Államok a burkolóanyagokra kiterjedő ellenőrzési tervet nyújtott be.
Az említett terv elegendő garanciát biztosít, ezért jóvá kell hagyni.
(12)
Ruanda jelenleg a méz, Kolumbia és Szíria pedig a burkolóanyagok tekintetében szerepel az (EU) 2021/405 végrehajtási rendelet -I. mellékletében foglalt táblázatban.
Mivel e harmadik országok nem nyújtottak be az érintett termékekre vonatkozó tervet a Bizottsághoz, az említett bejegyzéseket törölni kell a szóban forgó mellékletben foglalt táblázatból.
(13)
Moldova az A. osztályú tojás Unióba történő beléptetésének engedélyezése érdekében az (EU) 2021/405 végrehajtási rendelet 7. cikkének megfelelően a tojótyúkállományokra vonatkozó szalmonella-ellenőrzési programot nyújtott be.
Ezt az ellenőrzési programot a Bizottság kielégítőnek értékelte.
A 2160/2003/EK európai parlamenti és tanácsi rendelet (7) 10. cikkének (6) bekezdése szerinti szalmonella-ellenőrzési követelményeknek való megfelelést kétszeresen is ellenőrizték a Bizottság által 2022 áprilisában végzett ellenőrzés (8) keretében.
Moldova számára ezért engedélyezni kell az A. osztályú tojás Unióba történő beléptetését.
(4) Az Európai Parlament és a Tanács 853/2004/EK rendelete (2004.
április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
(5) A Bizottság (EU) 2022/2258 felhatalmazáson alapuló rendelete (2022. szeptember 9.) az állati eredetű élelmiszerek különleges higiéniai követelményeiről szóló 853/2004/EK európai parlamenti és tanácsi rendelet III. mellékletének a halászati termékek, a tojás és egyes nagymértékben finomított termékek tekintetében történő módosításáról és helyesbítéséről, valamint az (EU) 2019/624 felhatalmazáson alapuló bizottsági rendelet egyes kagylók tekintetében történő módosításáról (HL L 299., 2022.11.18., 5. o.).
(6) Az Európai Parlament és a Tanács 1334/2008/EK rendelete (2008. december 16.) az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról (HL L 354., 2008.12.31., 34. o.).
(7) Az Európai Parlament és a Tanács 2160/2003/EK rendelete (2003. november 17.) a szalmonella és egyéb meghatározott, élelmiszerből származó zoonózis-kórokozók ellenőrzéséről (HL L 325., 2003.12.12., 1. o.).
(8) DG(SANTE)2021-7268 – a végleges jelentés elérhető a következő internetcímen: https://ec.europa.eu/food/audits-analysis/auditreport/details/4533